**יוסף (יוסי) בן טוב** (נולד ב-1 במרץ 1962 בתל אביב), הוא פרסומאי חברתי, מראשוני תחום הפרסום החברתי, רעיונאי, משורר, זמר, מלחין, מנהל קריאייטיב, פעיל חברתי ופובליציסט העוסק בכתיבת נושאים חברתיים.

ביוגרפיה
--------

בן טוב נולד בתל אביב, גדל בשכונת התקווה והוא הבכור מבין ארבעה ילדים. הוא למד בתיכון עירוני ט' בתל אביב ושירת בחיל התותחנים.

בעקבות התאבדותו של אחיו הצעיר, הוא לקה בהפרעת דחק פוסט-טראומטית. על רקע התמודדותו האישית, ומתוך רצון להנגיש את עולם הפרסום לאנשים עם מוגבלויות, הוא הקים את משרד הפרסום החברתי הראשון בישראל.

קריירה
------

באוקטובר 2000, על רקע פרוץ האינתיפאדה השנייה, עם התדרדרות מעמדה התדמיתי של ישראל בעולם, ומכיוון שמשרד החוץ היה חסר באנשי מקצוע מתחום הפרסום יזם בן טוב את "פורום הקריאטיב הישראלי", קבוצה המורכבת מאנשי מקצוע ממשרדי פרסום שונים, אשר התאחדו סביב היוזמה. ואכן, משרד החוץ עשה שימוש בחלק נכבד מרעיונות הפורום, כשאומצו במערך ההסברה הישראלי וסייעו למדינת ישראל.

בשנת 2002, במסגרת התנדבותו למען מטרות חברתיות, כתב בן טוב לויצו העולמית את הסיסמה "עובדה שאפשר", כחלק מיצירת המיתוג המחודש לארגון.

בשנת 2004 הוא ייסד את "מקאן קהילות", המחלקה הראשונה לפרסום חברתי במשרד הפרסום הגדול בישראל מקאן תל אביב. תוך כדי פעילותו הוא טבע את המונח "פרסום חברתי" להבדיל מה"פרו בונו" שהיה נהוג עד אז כתרומה לקהילה. הוא יזם שיתופי פעולה בין פירמות מסחריות לעמותות שהפכו את הקהילה לאקטיבית, מנתרמת לשותפה מלאה והניבו מסעות פרסום חברתיים ראשונים מסוגם בישראל.

בסוף שנת 2004, לאחר שפרש ממקאן תל אביב, הקים את המשרד לפרסום חברתי הפרטי שלו. ובנוסף הקים בן טוב יחד עם זכיינית ערוץ 2 טלעד, את פרויקט "בא מבפנים", תוכנית טלוויזיה תיעודית חברתית, הסוקרת את מאחורי הקלעים של יצירת קמפיינים של אנשים עם מוגבלויות ונותנת במה ציבורית לכישוריהם.

בשנת 2006 הובילו בן טוב ומשרדו את עמותת אדי לשיא חסר תקדים בתולדותיה. הקמפיין החברתי שהופק בשותפות עם צ'ק פוינט ועמותת "קו הזינוק" התמודד מול חסמים רגשיים וסחר באיברים אשר רווחו בישראל. ולמרות נתונים מאתגרים אלה, הצליח הקמפיין לשבור את שיא ההחתמות השנתי על תרומת איברים ב"אדי", בשבוע אחד.

בשנת 2008 יצא בן טוב במסע חברתי ציבורי כנגד הנוהג שרווח באותם ימים, לפרסם מודעות המשדלות לזנות. מודעות אלה פורסמו בזמנו בעיתונות היומית ועודדו באופן עקיף סחר בנשים בישראל. הקמפיין צבר תאוצה כשיו"ר מר"צ דאז זהבה גלאון הצטרפה למאבק והובילה הצעת חוק שהונחה על שולחן הכנסת. במארס 2011 עבר תיקון לחוק שיזמו חברי הכנסת דב חנין ואורית זוארץ, האוסר באופן מוחלט פרסום מודעות המציעות שירותי זנות. בכך בוטלו הסייגים שאפשרו בעבר פרסום שכזה בתנאים מסוימים, והעונש בצד העבירה הוחמר לשלוש שנות מאסר או קנס של עד 226 אלף שקלים.

חלק מפעילותו של בן טוב התמקדה בהנגשת המדיה עבור שיתופי הפעולה בין הפירמות המסחריות לעמותות, פעילות זו הניבה פריצת דרך בענף הפרסום, כאשר לראשונה בישראל הותר פרסום חברתי חתום בלוגו מסחרי בערוצי הכבלים, יוזמה שהוביל בן טוב יחד עם המועצה לשידורי כבלים ולשידורי לוויין.

יחד עם אנשים עם נכויות שונות, זכה בן טוב בפרס קקטוס הזהב כאשר הפיק איתם את הסרטון "מעבר למגבלות". הסרטון התמודד בקטגוריית המדיה המודפסת כשהם התחרו מול משרדי הפרסום המובילים בשוק. מסעות פרסום ייחודיים אלה אימנו את קהילות השוליים בארץ לרכוש את קולן הן, לנסח את אמירתן החברתית מתוך ההתמודדות עצמה כפתרון קריאטיבי לבעייתם. בכך הן הפכו למובילות המסר החברתי, תוך תחושת שליחות ואחריות חברתית.

הוא הגה את מודל ה"פרסום החברתי" המתבסס על הרעיון בו למסר חברתי הנובע ישירות מתוך חוויות החיים בהן התנסו מנסחי המסר יש ערכים מוספים של אותנטיות ואמת, הבאים לידי ביטוי בקמפיין עצמו. מודל זה איפשר למנף את המוגבלות האישית לעשיה חברתית.

למעשה עד לכניסת המודל של בן טוב לשוק, קמפיינים שנחשבו לחברתיים הופקו במשרדי הפרסום השונים כפרו בונו לקהילה, כאשר בתהליך המעשי של הפקת הקמפיין, הקהילה עצמה נותרה פסיבית.

בעקבות פעילותו החלו להופיע קמפיינים חברתיים שנבעו ישירות מאת הקהילה במקום להיכתב עליה, כאשר מושאי הבעיות החברתיות נעשו לשותפים מלאים ביצירת הפתרון הקריאטיבי עבור הבעיות החברתיות מהן סבלו.

בנוסף, מעבר לפעילות הכרוכה ביצירה ובעיצוב המסר החברתי, הצליחו חלק ממשתתפי הסדנאות שהקים, להשתלב בשוק העבודה בתחום.

בן טוב פובליציסט וכותב טורי דעה באתרים ובעיתונים השונים.

שירה ופרוזה
-----------

בנוסף לכתיבתו הפובליציסטית, בן טוב עוסק בשירה, הלחנה, פרוזה וזמרה.

### פרוזה

* הספר, כשתבין תגדל, בהוצאת עננים 2008.

חייו האישיים
------------

מתגורר בתל אביב, גרוש, ולו שלושה ילדים.

קישורים חיצוניים
----------------

* כתבתה של סמדר פלד על עבודתו של יוסי בן טוב. חדשות ערוץ 2 באתר יוטיוב
* ספרו של יוסי בן טוב באתר הספרייה הלאומית
* בא מבפנים – סרטים מהבטן של החברה הישראלית, פרק 2: סדנת פרסום לבעלי פיגור שכלי, מאת יוסי בן טוב, סרטון באתר יוטיוב (אורך: 05:13)
* שירים של יוסי בן טוב באתר מאקו
* מכתב תודה מניצולי השואה (ערך תרפויטי) קמפיין ניצולי השואה
* מבחר טורים של יוסי בן טוב באתר TheMarker
* עדי דברת, ‏"אני עושה את זה כדי למרק את המצפון שלי", באתר גלובס, 7 באוגוסט 2007
* רונית פוריאן, תרומת הקהילה לערכי המותג, באתר הארץ, 7 בדצמבר 2005
* יוסי בן טוב פותח משרד פרסום חדש. מיטל זאדה. כתבה באתר Nrg
* זה כל הקסם פעילות טלוויזיונית בשותפות אנשים עם מוגבלויות (סיכום ביניים) באתר פייסבוק

הערות שוליים
------------

1. 1 2  אושר פרסום חברתי-מסחרי בתוכניות בכבלים, באתר ynet, 3 בינואר 2006
2. ↑  הוקם משרד הפרסום החברתי הראשון בישראל – "קהילות בע"מ", באתר גלובס, 5 באוגוסט 2004
3. ↑  מכתב הוקרה ממשרד החוץ על הסיוע למדינת ישראל, באתר www.facebook.com
4. ↑  ידיעה בעיתון/פקס נמר של ניר, פורום הקריאטיב הישראלי, באתר www.facebook.com
5. ↑  מכתב מדוברת ויצ"ו העולמית.משנת 2002, באתר www.facebook.com
6. ↑  מקאן קהילות מקימה סדנת תקשורת רביעית בבאר שבע, באתר TheMarker‏, 4 במרץ 2004
7. ↑  מקאן קהילות ונוער במצוקה נלחמים בעוני באמצעות קמפיין טלוויזיה, באתר גלובס, 16 במרץ 2004
8. ↑  מיטל זאדה, יוסי בן טוב מנכ"ל מקאן קהילות, באתר www.makorrishon.co.il
9. ↑  קשת, טלעד, ערוץ 10, ו-YES תומכות בקמפיין של מקאן אריקסון למען כבדי שמיעה, באתר גלובס, 25 בדצמבר 2003
10. ↑  רותי זוארץ, ‏התמונות מהשואה מתחלפות בציורים אופטימיים. מתוך תשדיר שירות, באתר גלובס, 4 במאי 2005
11. ↑  ניצולי מחנות השמדה כותבים תשדיר פרסומת נגד גזענות, באתר ynet, 12 באפריל 2005
12. ↑  טלעד ויוסי בן טוב בפרויקט משותף לפרסום חברתי, באתר ynet, 26 באוקטובר 2004
13. ↑  יעל גאוני, ‏טלעד מציגה: תשדיר לביטול הסטיגמה על אנשים עם פיגור שכלי, באתר גלובס, 27 בינואר 2005
14. ↑  יעל גאוני, ‏טלעד משיקה פרויקט למען הקהילה תחת השם "בא מבפנים", באתר גלובס, 26 באוקטובר 2004
15. ↑  16,000 חתמו על כרטיס תרומת איברים בשבוע, באתר ynet, 11 באפריל 2006
16. ↑  הודעה מטעם עמותת אדי, נסתיימה ספירת הקולות של החותמים על כרטיס אדי בקלפיות. שיא חדש נשבר, באתר m.news1.co.il
17. ↑  אורן פרסיקו, "ללא מין", באתר העין השביעית, 5 במרץ 2008
18. ↑  העיתונאית שלא יודעת לשאול, באתר הארץ, 20 בפברואר 2008
19. ↑  נעמי לויצקי, בן טוב מגן על לויצקי. רוני אלוני סדובניק מגנה על בן טוב. אז ככה, יבוא אחד … | הפינה של נעמי - נעמי לויצקי
20. ↑  אלכסנדר כץ‏, 300 אלף ש' לקמפיין למרכז ההשתלות אדי, באתר וואלה!‏, 27 במרץ 2006
21. ↑  איילה צורף, חברות יוכלו לשדרקמפיינים חברתיים בכבלים ובלוויין, באתר הארץ, 3 בינואר 2006
22. ↑  עשרות עמותות חברתיות בעד פרסום חברתי בכבלים, באתר ynet, 22 בינואר 2006
23. ↑  למרות הלחץ מערוץ 2: אושר פרסום חברתי בכבלים, באתר ynet, 8 בינואר 2006
24. ↑  מכתב מטעם איגוד הפרסום על הזכיה בקקטוס הזהב, באתר www.facebook.com
25. ↑  יוסי בן-טוב, ‏מעשים טובים והרמוניה, על סיפון הספינה הטובעת, באתר גלובס, 18 במאי 2007
26. ↑  *יוסף (יוסי) בן טוב. מתוך כתבת טלוויזיה, לראשונה בישראל חירשים כותבים קמפיין על עצמם*, נבדק ב-2023-08-30
27. ↑  הופק התשדיר השני במסגרת פרויקט "בא מבפנים", באתר ynet, 26 בינואר 2005
28. ↑  פובליסיס אריאלי גייס לשורותיו קופירייטרית חירשת, באתר גלובס, 17 באוגוסט 2004
29. ↑  פובליסיס אריאלי גייס קופירייטרית חירשת, באתר ynet, 15 באוגוסט 2004
30. ↑  יוסי בן טוב - TheMarker, באתר www.themarker.com, ‏2007-01-12
31. ↑  יוסף בן טוב, ‏"אנשים בקושי חיים פה בשכונות; אנחנו דור 3-4 לעוני", באתר גלובס, 17 באוגוסט 2011
32. ↑  יוסי בן טוב, צריך לדעת להיוולד טוב, באתר www.makorrishon.co.il
33. ↑  יוסי בן טוב, שלט החוצות של אלוהים, באתר ynet, 1 בפברואר 2007
34. ↑  עבדים היינו ונשארנו, באתר m.news1.co.il
35. ↑  כשתבין תגדל: מסע אישי עם הרב הלבן / מאת יוסי בן טוב ; [איורים - מיכאל גונופולסקי ; עורכת - תמר שיטה | בן טוב, יוסי (גונופולסקי, מיכאל | גונופולסקי, מיכאל ;שיטה, תמר | הספרייה הלאומית], באתר www.nli.org.il
36. ↑  *יוסי בן טוב. כשתבין תגדל 3*, נבדק ב-2023-08-29